สวัสดีครับพอดี พอดีปกติผมกับแฟนก็จะมีอะไรกันแบบใส่ถุงยางป้องกัน (อีกอย่างคือแฟนผมฝังยาคุมด้วย) แล้วผมก็เริ่มเอาถุงยางออก เพราะลองหาข้อมูลดูแล้วว่า ถ้าแฟนฝังก็มีโอกาสน้อยมากๆ แต่ที่ผมไม่ค่อยสบายใจคือ ปกติเวลาฝังแฟนผมจะไม่ค่อยรู้ว่าเมนส์จะมา (มาไม่ปกติ) ซึ่งวันนั้นเป็นครั้งแรกที่ผมไม่ใส่ถุงแล้วก็เมนส์มาพอดี ผมอยากทราบว่า มันจะมีโอกาสเกิดโรคจากการมีเพศสัมพันธ์ไหมครับ
สวัสดีค่ะ ผลข้างเคียงของการฝังยาคุมกำเนิดนั้น มักทำให้มีเลือดออกกะปริดกะปรอย หรือทำให้มีประจำเดือนมาบ่อย มานานกว่าปกติ หรืออาจทำให้ประจำเดือนขาดหายไปก็ได้ดังนั้น การที่ประจำเดือนมาไม่ปกติ จึงถือเป็นผลที่เกิดจากยาฝังคุมกำเนิดได้สำหรับประสิทธิภาพของยาฝังคุมกำเนิดนั้น ถือว่าดีมาก โดยจะช่วยป้องกันการตั้งครรภ์ได้มากกว่า 99% หรือตามทฤษฎีแล้วมีโอกาสตั้งครรภ์ได้เพียง 0.05% หรือเท่ากับ 1 ใน 2000 คน และจากรายงานต่างๆ ทั่วโลกก็พบการตั้งครรภ์เกิดขึ้นน้อยกว่า 1 คนใน 1000 คนที่ฝังยาคุมค่ะ ดังนั้น หากจะมีเพศสัมพันธ์ ก็อาจไม่จำเป็นต้องใช้ถุงยางอนามัยก็ได้ส่วนโรคติดต่อทางเพศสัมพันธ์ต่างๆ เช่น HIV เริม หนองใน ซิฟิลิส แผลริมอ่อน หูดหงอนไก่ เป็นต้น หากทั้ง 2 ฝ่าย ไม่ได้มีโรคต่างๆ อยู่ ก็จะไม่ได้ทำให้เกิดการติดเชื้อค่ะ ส่วนอาการของแต่ละโรคนั้น ก็จะแตกต่างกันออกไปค่ะ